เตือนภัยเศรษฐกิจไทยขาดแรงงาน
หนุ่มสาวทำงานหนัก-มีลูกช้า แบกภาระหนักเลี้ยงดูคนชรา,นายอาคม เติมพิทยาไพสิฐ รมช.คมนาคม และเลขาธิการสำนักงานคณะกรรมการพัฒนาการเศรษฐกิจและสังคมแห่งชาติ (สศช.) กล่าวในการสัมมนาเรื่องการเปลี่ยนแปลงโครงสร้างประชากรกับอนาคตการพัฒนาประเทศว่า ในปี 2583 ผู้สูงอายุไทยจะมีจำนวนสูงถึง 20.5 ล้านคน หรือ 32% ของประชากรทั้งหมด ขณะที่วัยแรงงานลดลงเหลือเพียง 35.18 ล้านคน จากปี 2553 ที่มีจำนวน 42.7 ล้านคน จำนวนวัยแรงงานที่ลดลงดังกล่าว จะมีผลกระทบต่อการเจริญเติบโตทางเศรษฐกิจทั้งภาคเกษตร อุตสาหกรรม และบริการ และอาจจะส่งผลต่อภาระทางการคลังในอนาคต จึงต้องมีการวางแผนการพัฒนาประชากรให้ชัดเจน,นายโฆสิต ปั้นเปี่ยมรัษฎ์ ประธานคณะอนุกรรมการขับเคลื่อนนโยบายและแผนประชากร สศช. กล่าวว่า อยากให้สังคมเอาจริงเอาจังกับปัญหาโครงสร้างประชากร ไม่ใช่แค่พูดถึงแล้วลืมไป และสนใจกับแต่เรื่องของการสร้างรถไฟ ปัจจุบันสัดส่วนประชากรวัยเด็กและวัยแรงงานเริ่มลดลง ประชากรวัยสูงอายุมีแนวโน้มเพิ่มขึ้น ในขณะที่ประเทศยังมีรายได้ระดับปานกลาง จึงเป็นอุปสรรคต่อการเจริญเติบโตและการพัฒนาประเทศในอนาคต เบื้องต้นเห็นว่าเมื่อกำลังแรงงานลดลงก็จำเป็นต้องทดแทนด้วยการเพิ่มการศึกษาเพื่อเพิ่มคุณภาพของประชากร และยังต้องแก้ปัญหาการออมครัวเรือนที่มีไม่เพียงพอที่มีไว้ใช้เมื่อยามสูงวัย,นายภูเบศร์ สมุทรจักร อาจารย์ประจำสถาบันวิจัยประชากรและสังคม มหาวิทยาลัยมหิดล กล่าวว่า ประชากรเจเนอเรชันวาย คือกลุ่มที่อายุ 25-35 ปี มีสัดส่วนถึง 27% ของประชากรทั้งหมด และเป็นกลุ่มที่มีความสำคัญสูงต่อการพัฒนาประเทศ เนื่องจากอยู่ในช่วงวัยเจริญพันธุ์ และเป็นกลุ่มวัยแรงงาน ต่อไปต้องสร้างประชากรทดแทน และดูแลประชากรวัยชรา แต่ปัจจุบันการดำเนินชีวิตของคนกลุ่มนี้ชะลอการแต่งงาน และลดการมีบุตร.
นายอาคม เติมพิทยาไพสิฐ รมช.คมนาคม และเลขาธิการสำนักงานคณะกรรมการพัฒนาการเศรษฐกิจและสังคมแห่งชาติ (สศช.) กล่าวในการสัมมนาเรื่องการเปลี่ยนแปลงโครงสร้างประชากรกับอนาคตการพัฒนาประเทศ
อาคม เติมพิทยาไพสิฐ,รมช.คมนาคม,เศรษฐกิจไทย,ขาดแรงงาน,โฆสิต ปั้นเปี่ยมรัษฎ์,ภูเบศร์ สมุทรจักร